**Килешенде Килешенде Расланды**

**МБ җитәкчесе “Коноваловка урта гомуми белем мәктәбе” “Коноваловка урта гомуми белем мәктәбе”**

**\_\_\_\_\_С.Р.Кәшбиева ГБМУнең укыту-тәрбия эшләре буенча ГБМУнең директоры**

**директор урынбасары \_\_\_\_\_\_Л.И.Акбашева**

**Беркетмә №1 \_\_\_\_\_Р.Г.Клемина**

**“10” август 2010нчы ел “14” август 2010нчы ел “16” август 2010нчы ел**

**Уку фәненнән эш программасы.**

Татарстан Республикасы

Минзәлә муниципаль районы

“Коноваловка урта гомуми белем мәктәбе”

гомуми белем муниципаль учреждениесе

югары категорияле укытучы Каюмова Д.З.

татар әдәбияты, 11нче сыйныф.

Педагогик киңәшмә утырышында каралды

Беркетмә № 1

14 нче август 2010 ел

2010-2011нче уку елы.

***Аңлатма язуы***

1992 елның 8 июлендә «Татарстан Республикасы халыклары телләре турында»гы Татарстан Республикасы Законы кабул ителде. Аның нигезендә татар һәм рус телләре тигез хокуклы дәүләт телләре булып расланды. Шул ук елның 6 ноябрендә кабул ителгән Татарстан Республикасы Конституциясендә дәдәүләт телләре хакындагы махсус маддәурын алды. 1994 елның 20 июлендә расланган «Татарстан Республикасы халыкларының телләрен саклау, өйрәнүһәм үстерү буенча Татарстан Республикасы Дәүләт программасы»нда татар телен иҗтимагый тормышның төрле өлкәләрендә куллану юллары билгеләнде. Күпмилләтле Татарстанда дәүләт телләренең икесен дә белү халыкларның үзара аңлашып, тату яшәвенең нигезен тәшкил итә.

Урта (тулы) гомуми белем баскычында әдәбиятны өйрәнүтүбәндәге **максатларга** ирешүгә юнәлтелгән:

- тиз үзгәрүчән заман шартларында файдалы җитештерүчән хезмәткә яраклы, үз-үзен танып белергәһәм һәрдаим камилләштерергәәзер, рухи дөньясы бай булган шәхес тәрбияләү; гуманлылык карашлары, милли үзан, гражданлык тойгысы, патриотизм хисләре, әдәбиятка һәм халыкның мәдәни кыйммәтләренә ярату һәм хөрмәт булдыру;

укучыларда әдәбиятныңүзенчәлекләре турындагы карашларны, әдәби текстны кабул итү, автор позициясен аңлау. әдәби процессның тарихи һәм эстетик нигезләренә төшенү, образлы һәм аналитик фикерләү культурасын, эстетик һәм иҗади сәләтне, кызыксынуны, әдәби зәвыкны; телдән һәм язма сөйләмне үстерү;

- матур әдәбият текстларын эчтәлекһәм форма берлегендә аңлап кабул итү, төп әдәби-тарихи мәгълүматларны һәм әдәби-теоретик төшенчәләрне белү; әдәби-тарихи процесс турында гомуми караш булдыру;

- әдәби-теоретик белемнәр нигезендәәдәби әсәрне тарихи-әдәби җирлеген аңлап һәм сәнгати кыйммәте бөтен тулылыгында гына ачыкланучы буларак анализлау һәм шәрехләү; төрле типтагы сочинениеләр язу; кирәкле мәгълүматларны (Интернет челтәре аша да) табу, системалаштыру һәм файдалану күнекмәләре булдыру;

- туган әдәбиятта һәм башка халыклар әдәбиятларында чагылыш тапкан әхлакый идеалны үзара бәйләнештә аңлау һәм әдәби-сәнгати фикерләүдәге уртак һәм милли үзенчәлекләрне ачыклау.

Рус мәктәбендә укучы татар балаларына татар әдәбиятын укытуның **бурычлары** түбәндәгеләрдән гыйбарәт:

1. Укучының татар әдәби телен үзләштерүенә, текстны аңлап, сәнгатьле итеп, йөгерек укуына, дөрес яза белүенә, әдәби тел нормаларын саклап, төрле темаларга иркен сөйләшүенә ирешү.

2. Балаларны гомумән татар әдәбияты. халык авыз иҗаты, татар халкының җыр-музыкасы, театры, сынлы сәнгате белән таныштыру, күренекле язучылар һәм аларнын,әсәрләрен үзләштерүләренә ирешү.

3. Халык тарихын һәм мирасын өйрәнү аша яшүсмерләрдә Ватанга, халыкка, туган телгә мәхәббәт, олыларга, кечеләргәһөм, гомумән, кешегә ихтирам, мәрхәмәтлелек, шәфкатьлелек тәрбияләү. Шулай ук хезмәт тәрбиясе һәм эстетик тәрбия бирү.

Бу бурычлар, аерым-аерым күрсәтелсәләр дә, үзара тыгыз бәйләнгәннәр. Алар бердәм уку-укьггу процессында гамәлгә ашырылалар, чөнки дәрестә белем бирү, шәхес формалаштыру бергә бәйләп алып барыла.

5-9 нчы сыйныфларда халык авыз иҗатының барлык төрләреннән үрнәкләр бирелде.Шулай ук аерым әдипләрнең тормыш юлы һәм иҗаты белән таныштырылды. 10-11 нче сыйныфларда татар әдәбияты тарихын хронологик тәртиптә һәм хәзерге идея-эстетик таләпләрне искә алып яктырту күздә тотыла.

11 нче сыйныф ахырына укучылар түбәндәге белем һәм күнекмәләргә ия булырга тиеш:

> халык авыз иҗаты һәм әдәбият;

> татар халык авыз иҗаты жанрларыннан бәет, дастан, риваятьлэр турында мисаллар китереп, аларга **аңлатма бирә** белү;

> аларның текстларыннан өзекләр китереп, мәгьнәсен ачыклап бирә белү;

> әдипләрнең тормыш юлы һәм иҗаты турында тулырак мәгълүмат бирә белү;

> татар әдәбияты тарихын чорларга бүлә белү;

> 5-9 нчы сыйныфларда үзләштергәннән тыш, {Х1Х-ХХ татар әдәбияты турында өстәмә туплап, анлатып бирә алу;

> әдәби әсәрләрдән сурәтләү чараларын метафора, эпитет, чагыштыру, җанландыру, гипербола, аллегория һ.б. белү **һәм мисаллар белән** дәлилли **белү;**

> әдәби төрләр һәм жанрлар;

> әдәби әсәрләрнең эчтәлеген һәм төзелешен (тема, идея, сюжет, композиция, образлар системасы **һ.б.) анализлый белү;**

> матур темадагы мәңгелек темалар, әдәбиятнын башка сәнгать төрләре белән бәйләнеше.

Сөйләм эшчәнлегенә таләпләр:

> текстның исеме, андагы таныш исемнәр ярдәмендә укучыларның эчтәлекне аңлаулары

> укылган текст буенча әңгәмәдә катнаша алу

> өйрәнелгән язучылар турында сөйли белү

> укылган текстның эчтәлеген сөйли һәм нәтиҗә ясый белү, аңа үз мөнәсәбәтеңне белдерә алу

> тәкъдим ителгән ситуация, тема яки рәсем буенча 12-14 җөмләдән торган текст белән сөйли белү;

> уку һәм сөйләм барышында орфоэпик нормаларны саклау;

> балалар өчен басылган вакытлы матбугат материалларын уку һәм файдалана алу.

Эш программасы "Рус мәктәпләрендә укучы татар балаларына ана теле һәм әдәбият укьггу программалары"на **( 1-11 нче сыйныфлар.** Татарстан Республикасы Мәгариф министрлыгы, Казан, "Мәгариф" нәшрияты, 2003 ел) нигезләнеп төзелде.

**Татар теленнән календарь - тематик план**

**Сыйныф: 11**

**Укытучы: Каюмова Диләрә Зөфәр кызы**

**Дәресләр саны:**

**Барлыгы: 35 сәгать; атнага 1 сәгать.**

**План Татарстан Республикасы Мәгариф һәм фән министрлыгы тарафыннан расланган "Рус мәктәпләрендә укучы татар балаларына ана теле һәм әдәбият укыту программалары"на (1-11 нче сыйныфлар. Татарстан Республикасы Мәгариф министрлыгы, Казан, "Мәгариф" нәшрияты, 2003 ел.) нигезләнеп төзелде.**

**Дәреслек: Сафиуллина Ф.С.. Татар теле: Рус телендә урта гомуми белем бирүче мәкт.11 нче с-фы өчен дәреслек/ Сафиуллина Ф.С., Ибраһимов С. М. - Казан: Мәгариф, 2006.**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| № | Дәрес темасы | Сәг.  саны | Дәрес  тибы | Уку эшчәнлегенең төрләре | Контроль  төре | Материалны  үзләштерүнең  көтелгән нәтиҗәләре | Өй эше | Үткәрү вакыты  План Факт  буенча |
| 1 | **20 нче еллар әдәбияты.** Әдәби процесска характеристика | 1 | Яңа теманы аңлату | Яңа газета-журналлар, әдәби төркемнәр һәм агымнар (футуризм, имажинизм). Яңа тормышның поэтик бизәкләрен һәм сурәтләү телен эзләү. Әдәбияттагы төп темалар. Революция һәм шәхес, кеше, бәхет темасы. 20 нче елларда сатира, аның объектлары. | Чорга характеристика бирү | 20нче елларәдәбиятының төп үсеш юнәлешләрен билгеләгән әсәрләрне атый һәм аларга анализ ясый белү | Төп темага туры килгән шигырь яки хикәя анализлау |  |
| 2 | **Галимҗан Ибраһимов**. Тормышы, күп кырлы эшчәнлеге. Совет чорындагы иҗаты | 1 | Катнаш | Тормыш юлын искә төшерү, күпьяклы эшчәнлегенә киңрәк тукталу. Совет чорында язган әсәрләрендә сыйнфый тигезсезлекне һәм инкыйлаби көрәшне сурәтләү. Әсәрләрендә, публицистикасында, тәнкыйтендә һәм гыйльми хезмәтендә эшче сыйныф идеологиясе үткәрелү. Татар әдәбияты һәм мәдәнияте өчен бу иҗатның әһәмияте. | Иҗаты турында сөйләү | Әдипнең тормыш юлы һәм иҗаты турында тулырак мәгълүмат бирә белү | “Казакъ кызы” романын укырга |  |
| 3 | “Казакъ кызы” романының сюжет композициясе, конфликт үзенчәлеге | 1 | Катнаш | Әсәрнең язылу һәм басылу тарихы. Роман турында татар, казакъ, төрекмән язучылары һәм тәнкыйтьчеләре. Әсәрдәге вакыйгаларның “моңарчы татар әдәбиятында булмаган яңа бер хәят, яңа бер шигърият эченә алып” (Гали Рәхим) керүе. Романның сюжет төзелеше. Казакъ далаларындагы беренчелек өчен барган партия-ыруглар көрәше сызыгы белән Карлыгач-Арысланбай мәхәббәт сызыгының үзара оста бәйләнеше. Партия көрәшләренең халык язмышына җимергеч тәэсире, түбән катлауларга гына түгел, патша хакимиятенә оппозициядә булган милли көчләргә дә зарар китерүе |  | Романның эчтәлеген аңлау, | Төп образларның характерларын, портретларын, эш-хәрәкәтләрен сурәтләгән урыннарны текстта билгеләргә |  |
| 4 | “Казакъ кызы” романынында образлар системасы | 1 | Катнаш | Авторның фикер-карашларын, үз позициясен аңларга, әсәрдә күтәрелгән мәсьәләләрнең чишелешен билгеләргә ярдәм иткән Карлыгач-сылу, Арысланбай, Байтүрә, Сарсымбай, Биремҗан һәм Тукал, Җолкынбай һәм Калтай һ.б. образларга киңрәк тукталу. Биремҗан карт образында милләтнең акылы һәм буйсынмас рухы, иркенлеккә һәм иреккә омтылуы чагылу дәрәҗәсе. | образларга характеристика бирү | Әсәрнең эчтәлеген һәм төзелешен анализлый белү, образларга характеристика бирү | Бер-ике образга характеристика язу |  |
| 5 | “Казакъ кызы” романынында иҗтимагый каршылыкларның бирелеше. Әсәрнең эшләнеше, әһәмияте | 1 | Катнаш | Саран сурәтләрдә, үткен детальләрдә казакъ халкының бай рухы, матур гореф-гадәтләре, аерым кимчелекле якларын тасвирлау. Тел-стиль үзенчәлекләрен, ул файдаланган алым-чараларны өйрәнү. |  | Әсәрнең әһәмиятен күрсәтә белү | Иҗади эш язарга |  |
| 6 | **Кәрим Тинчурин.** Тормыш юлы һәм иҗаты | 1 | Яңа теманы аңлату | Тормыш юлы турында мәгълүмат бирү. Драматургиясе, төп әсәрләре. Әсәрләрендәге жанр һәм стиль төрлелеге, характерлар бөтенлеге, вакыйгаларның эпик характерда булуы.. | Сорауларга җавап бирү | Әдипнең тормыш юлы һәм иҗаты турында сөйли белү. Драма жанрының үзенчәлекләрен күрсәтә белү | “Сүнгән йолдызлар” драмасыннан өзек укырга |  |
| 7 | “Сүнгән йолдызлар” драмасының эчтәлеге, үзәккә куелган төп темасы | 1 | катнаш | Укучыларның әсәрдәге вакыйга-күренешләрне тулы аңлавы һәм, шуңа нигезләнеп, күтәрелгән мәсьәләләрне ачыклау. Һәр пәрдәдән соң бирелгән сораулар өстендә фикер алышу. |  | Эчтәлекне аңлау, фикер алыша белү | Образларга характе-ристика бирергә. Се-минарга әзерләнергә (сораулар бирелә) |  |
| 8 | “Сүнгән йолдызлар” драмасының идея проблематикасы, сәнгатьчә эшләнеше, бүгенге көндәге әһәмияте | 1 | Семинар дәрес | Дәрес семинар формасында үткәрелә. Сораулар алдан өйгә бирелергә мөмкин. Мәсәлән:  1. Төп темага бәйле рәвештә әсәрдә күтәрелгән мәсьәләләр.  2. Әсәрнең исеме белән анда сурәтләнгән вакыйгалар арасындагы бәйләнеш һ.б. |  | Әсәрдә күтәрелгән мәсьәләләр күрсәтә һәм анализлый белү | “Ничек бщхетле булырга?” дигщн темага зур булмаган язма эш эшләргә |  |
| 9 | **Һади Такташның** тормыш юлы һәм иҗади мирасы | 1 | Яңа теманы аңлату | Шагыйрьнең тормышына, шәхесенә бәйле мәгълүматларны тулыландыру, истәлекләр белән баету һәм иҗатына күзәтү ясау. Шагыйрьнең әти-әнисе, үз гаиләсе, шәхесе турында сөйләү. | Биографияне сыйләү | Шагыйрьнең тормышына бәйле өстәмә мәгълүматларны  җиткерә белү | “Мәхәббәт тәүбәсе”  поэмасын укырга |  |
| 10 | Һ. Такташ. “Мәхәббәт тәүбәсе” поэмасының сюжет- композициясе. Әсәрнең темасы һәм идеясы. Төп образлар | 1 | катнаш | Әсәрнең жанры. Сюжетына салынган вакыйгалар. Поэманың үзенчәлеге. Әсәрнең төп темасы, идеясы. Поэма турында төшенчә. Төп образларга характеристика. | образларга характеристика бирү | Төп образларга характеристика бирә белү, бүгенге көн белән бәйләү | Өзек ятларга |  |
| 11 | **30нчы еллар әдәбияты.**  **Гадел Кутуйның** тормыш юлы, иҗат үзенчәлекләре | 1 | Яңа теманы аңлату | Татарстан һәм СССР язучыларының беренче съездлары(1934). Социалистик реализм иҗат методы, аның үзенчәлекләре. Язуда ике графика алмаштыруның матур әдәбият үсешенә тискәре йогынты ясавы. Шәхес культы һәм татар язучылары. Сәясиләштерелгән тоталитар система һәм татар әдәбияты. Татар әдәбиятының үзенең милли мөстәкыйльлелеген саклап кала алуы.  Г.Кутуйның шәхесе турында өстәмә материал бирү, аерым әсәрләре белән танышу. | Конспект төзү | 30нчы еллар әдәбиятына күзәтү ясау. Г.Кутуйның укыган әсәрләрен искә төшерү | “Тапшырылмаган хатлар” повестен укырга һәм түбән-дәге сораулар турын-да уйларга: Әсәрнең исеменә нинди мәгънә салынган? Повестьны яратып укылу сәбәпләре нәрсәдә? |  |
| 12-13 | “Тапшырылмаган хатлар”повестеның жанр, сюжет-компози-ция үзенчәлеге һәм проблематикасы | 2 | катнаш | Әсәрнең яратып укылуының сәбәпләре. Вакыйгаларның хронологик тәртибе. Повестьның сюжет-композиция үзенчәлеге. Әсәрнең төп конфликты һәм проблемасы.  Әсәрдәге гаилә һәм мәхәббәт мәсьәләләрен яктырту үзенчәлекләре. | Әңгәмәдә катнашу | Әсәрнең эчтәлеген белү, бүгенге көн белән бәйләп аңлата белү | Әсәрне укуны дәвам итәргә |  |
| 14 | Төп образлар, аларны ачуда автор кулланган чаралар | 1 | диспут | Төп образларның характер сыйфатларын ачу, аларның теге яки бу эш хәрәкәтенең сәбәбен билгеләү. |  | Төп образларга характеристика бирә белү, үз мөнәсәбәтеңне белдерү | Инша темасы бирелеп, берәрсен сайлап язырга |  |
| 15 | **40-50нче еллар әдәбиятына кыскача күзәтү**  **Муса Җәлил.** Фронттагы һәм әсирлектәге иҗаты турында белешмә | 1 | Яңа теманы аңлату | Бөек Ватан сугышы алды һәм сугыш вакытында татар әдәбияты. Язучыларның сугышка корал һәм каләм белән катнашуы. Тылдагыларның фидакарь хезмәте һәм иҗаты. Шигърият, хикәянең активлашуы.  Илленче елларда да сугыш темасының дәвам иттерелүе.  Илленче еллар урталарында шәхес культының фаш ите­лүе.  1957 елда Мәскәүдә татар әдәбияты һәм сәнгате декадасы үткәрелү, аның әһәмияте  Муса Җәлилнең тормыш юлы, фашизмга каршы көрәше турында түбән сыйныфларда өйрәнгәннәрне искә төшерү, яңа мәгълүматлар белән тулыландыру һәм фронт лирикасы белән таныштыру. |  | Чорга тарихи характеристика бирә белү.  М.Җәлилнең иҗаты турында өстәмә мәгълүматлар туплау һәм файдалана белү | Дәреслектәге 115-116 нчы битләрне конспектларга |  |
| 16 | “Моабит дәфтәрләре”  нең тематик һәм жанр төрлелеге. “Кошчык”, “Дуска”шигырьләренә анализ | 1 | катнаш | “Моабит дәфтәрләре”нең тематик төрлелеге: Туган ил һәм ирек турында, үлем һәм яшәү фәлсәфәсе, фашизмга нәфрәт, мәхәббәт, хезмәт, балалар, җиңүгә ышаныч.  Жанр ягыннан бүленеш: баллада, поэма, лирик шигырь, юмористик шигырь. Шигырләрен анализлау. | Яттан сөйләү | Сәнгатьле укый  белү, анализ ясау | “Кошчык” шигырен ятларга |  |
| 17 | БСҮ Инша. Зинданнарны ватып чыккан җыр (“Моабит дәфтәрләре”) | 1 | Бәйләнешле сөйләм үстерү | Кешенең Ватанны саклау сугышында җаваплылыгы тойгысы, аның төрле поэтик вариацияләре. Дошманга нәфрәтнең чагылышы. Сагыну, ярату, якыннарга хөрмәт һ.б. кешелек тойгыларының шигырьләрдә лаеклы урын алуы, аларның тәэсир көчен арттыруы. | Инша язу | Өстәмә материалларны файдаланып, үз фикереңне язма рәвештә белдерә белү | Иншаны язып бете-рергә. “Өзелгән җыр эзеннән” китабын-нан өзекләр укырга |  |
| 18 | Дәрестән тыш уку. Рафаэль Мостафин. “Өзелгән җыр эзеннән” | 1 | Дәрестән тыш уку | 1. Әдәбияттта Җәлил образы.  2. Сәнгатьтә Җәлил образы.  3. М.Җәлилнең тормышын һәм иҗат юлын өйрәнү.  4. Р.Мостафин турында кыскача белешмә.  5. “Өзелгән җыр эзеннән” китабы турында фикер алышу. | Фикер алышуда катнашу | Муса Җәлил турында белемнәрне тирәнәйтү | Төркемнәргә бүле-неп, “Әдәбиятта, сәнгатьтә Җәлил образы” дигән през-ентация әзерләргә |  |
| 19 | **Фатих Кәрим.** Иҗаты һәм тормышы турында белешмә | 1 | Яңа теманы аңлату | Ф.Кәримнең фаҗигале тормыш юлы. Тоткынлык чоры иҗаты. Ф.Кәрим – солдат һәм шагыйрь. Сугыш чоры – әдип иҗатының иң югары ноктасына күтәрелгән чагы. | Биографияне сөйләү | Ф.Кәрим тормышын ил язмышы белән бәйләп аңлата белү | “Разведчик язмалары” повестын укырга |  |
| 20 | “Разведчик язмалары”  ның сюжет эчтәлеге. Төп идеяны ачуда автор кулланган чаралар. | 1 | катнаш | Әсәрнең исеменә бәйле үзенчәлеген билгеләү. Әсәрдә күтәрелгән мәсьәлә-проблемалар? Төп идеяны ачуда автор кулланган чаралар. |  | Әсәрнең үзенчәлекләрен күрсәтә белү | Өзек ятларга |  |
| 21 | Әсәрнең төп образлары | 1 | катнаш | Образларның эш-хәрәкәтләрен билгеләү. Геройларгаи характериска бирү. | Образларга характеристика | Геройларга характеристика бирә белү | Характеристика язырга |  |
| 22 | Фатих Кәрим. “Сибәли дә сибәли” | 1 | катнаш | “Разведчик язмалары” әсәрен өйрәнүгә йомгак ясау.  “Сибәли дә сибәли” шигыренә анализ. | Шигырьгә анализ ясау | Шигырьгә анализ ясый белү | “Кеше язмышы – ил язмышы “ гыйбарә-сен Ф.Кәрим тормы-шы мисалында аңлатырга. |  |
| 23 | **1960-2000 еллар әдәбияты.**  **1960-2000 еллар поэзиясе** | 1 | Яңа теманы аңлату | Җәмгыятьтәге кискен үзгәрешләрнең әдәбиятта чагылуы. Әсәрләрдә мөстәкыйльлеккә омтылу авазлары, милләтебез тарихына игътибарның артуы. Тарихи һәм табигатьне саклау темаларының артуы. Бүгенге әдәбиятта шәхес концепциясенең үзенчәлекләре.  Шигъри сүзнең эчке куәтен, җегәрен арттыруда уңышлар. Поэзиядә халык иҗатындагы, бөтендөнья әдәбияты һәм сәнгатендәге символикадан, шартлы алымнардан файдаланырга омтылышның артуы һәм җанлануы. | Конспект төзү | Чорга характеристика бирә белү. Бүгенге җәмгыятьтәге үзгәрешләрне күрә һәм күрсәтә белү | Дәреслектәге 141-145 нче битләрне конспектларга |  |
| 24 | **Гамил Афзал.** Иҗаты, сатирик шигырьләрен уку | 1 | Яңа теманы аңлату | Гамил Авзал – татар поэзиясен үзенең нечкә юмор, үткен сатира ысулында язылган шигырьләре белән баетучы. Шагыйрьнең сатирик әсәрләре үзенчәлеген, иҗатының әһәмиятен ачу. Көлү объектлары һәм предметлары. Аларның халыкчан җирлекләре һәм халыкчан чаралар куллану. |  | Сатирик әсәрләрнең эчтәлеген ача белү, Сәнгатьле уку күнегүләре | Шигырьләрен укырга |  |
| 25 | **Бәйләнешле сөйләм үстерү**  “Тел озын – гомер кыска” | 1 | Бәйләнешле сөйләм үстерү | “Тел озын – гомер кыска” дигән темага әңгәмә кору. Гыйбарәнең мәгънәсен ачыклау, тормыштан мисаллар китерү. | Әңгәмәдә катнашу | Бирелгән темага үз фикереңне һәм мөнәсәбәтеңне белдерә белү | Зөлфәт һәм Ренат Харис шигырьләрен укырга |  |
| 26 | **Зөлфәт һәм Ренат Харис** иҗаты |  | Яңа теманы аңлату | Зөлфәтнең тормыш юлы белән таныштыру. Иҗатының үзенчәлекле яклары. Шигырьләрендә үз тавышы, үз аһәңе булганлыгын төшендерү.  Ренат Харисның тормыш юлы белән таныштыру, поэзиясе турында мәгълүмат бирү. Аның шигърияттә үз тасвирлау алымын, үзенчә язу стилен булдырырга омтылган шагыйрьләрнең берсе булуын аңлату. | Шигырь-ләргә  анализ | Әдипләрнең тормыш юлы һәм иҗаты турында мәгълүмат бирә белү | Ике шагыйрьнең дә берәр шигыренә язмача анализ ясарга |  |
| 27 | **Хәсән Туфанның** тормыш юлы һәм иҗат баскычлары | 1 | катнаш | Шагыйрьнең тормыш юлы, шәхес буларак үзенчәлекле сыйфатлары. “Шигырьләрдә – шагыйрь язмышы” дигән гыйбарәнең Хәсән Туфанга туры килүе, “Ак чәчәк атар иде” дигән китаптан өзекләр белән танышу. |  | Шагыйрьнең тормыш юлы, шәхес буларак үзенчәлекле сыйфатлары турында сөйли белү | Дәреслектәге 166 нчы биттәге сорауга җавап әзерләргә. |  |
| 28 | Х. Туфанның тоткынлык чоры иҗаты | 1 | катнаш | Кеше кичерешләренең төрлелеген, байлыгын чагылдыруы, моң-зар, хәсрәт-сагыну, фаҗига хис-тойгыларының яңа төсмерләр алуы, күңел төшенкелегенә түгел, яктылыкка, киләчәккә хезмәт итүе. Бу вакытта язылган шигырьләренең проблематикасы һәм яңалыгы. Шигырьләренә анализ ясау. Туфан поэзиясенең әдәбиятыбыз өчен булган әһәмияте. | Шигырь-ләргә  анализ | Х.Туфан шигырьләренә анализ ясаганда, язмышына бәйләп аңлата белү | Берәр шигыренә анализ |  |
| 29 | **Сибгат Хәким.** Тормыш юлы һәм иҗаты турында белешмә. | 1 | катнаш | Шагыйрьнең иҗат юлы белән таныштыру. Әсәрдә туган якның бирелеше, аларда нечкә лиризм. Шигриятенә анализ. | Шигырьне ятлау | Шигриятенә анализ ясый белү | “Гел кояшка карый тәрәзәләрең” шигырен ятларга |  |
| 30 | **Бәйләнешле сөйләм үстерү**  Туган як моңнары | 1 | Бәйләнешле сөйләм үстерү | Туган як моңнарын сез нәрсәдә ишетәсез? Һәркемнең үз күзаллавы. |  | Үз фикереңне бедереп сөйләү | Презентация эшләргә |  |
| 31 | **Равил Фәйзуллин.** Тормыш юлы һәм иҗатына күзәтү. | 1 | Яңа теманы аңлату | Иҗаты турында белешмә. Әлеге шигырьләрендәге тирән уй, фәлсәфи олы фикернең бирелеше. Р.Фәйзуллинның туган иле, туган халкы турында уйланулары | Шигырьне ятлау | Әдип иҗатына анализ ясый белү | “Яздан аерып булмый Тукайны” шигырен ятларга |  |
| 32 | **Рәдиф Гаташның** тормыш юлы һәм иҗаты | 1 | катнаш | Кыскача тормыш юлы белән таныштыру, иҗатына күзәтү. Әсәрләрдә күтәрелгән төп мәсьәләләр, аларның сәнгатьчә эшләнеше. Шәрык классикасы традицияләрен татар поэзиясенә кайтаруы. | Шигырьне ятлау | Иҗатына хас жанрларны күрсәтә белү | “Ирләр булыйк” шигырен ятларга |  |
| 33 | **1960-2000 нче еллар прозасы.**  **Фатих Хөсни.** Иҗаты турында белешмә | 1 | Яңа теманы аңлату | Татар прозаикларының тормыш турында объективрак фикер йөртергә омтылулары, тарихи әсәрләр тудырулары. Проза жанрында җәмгыять һәм шәхес мөнәсәбәте проблемасын яңача хәл иткән әсәрләр язылу.Тема төрлелеге.  Язучының тормыш юлы һәм иҗаты белән танышу |  | Ф.Хөсни иҗатында авыл тормышының бирелешен күрсәтә алу | “Утызынчы ел” романыннан өзекне укырга |  |
| 34 | “Утызынчы ел” романының сюжеты | 1 | катнаш | Милли-тәкъдири әһәмиятле булган авылның борылыш чорында яшәеше. Әсәрдә колхозлашу чоры авылын сурәтләүдәге яңалыклар һәм үзенчәлекләр. Җәмгыятьтәге вакыйгаларның кеше язмышында роль уйнавы. | Әсәргз анализ | Әсәрнең эчтәлеген аңлау, сөйли белү, анализ ясау | 206 нчы биттәге сорауларга җавап әзерләргә |  |
| 35 | **Дәрестән тыш уку**  Ф. Хөсни. “Утызынчы ел” | 1 | Дәрестән тыш уку |  |  |  |  |  |
| 36 | **Ибраһим Гази.** Иҗаты турында белешмә | 1 | катнаш | Совет чоры татар прозасының күренекле вәкиле булган язучының тормыш юлы белән таныштыру, иҗатына күзәтү ясау | Сорауларга җавап бирү | Язучы иҗатына күзәтү ясый белү | “Онытылмас еллар” трилогиясеннән өзек уку |  |
| 37 | “Онытылмас еллар” трилогиясенең сюжет-композициясе, Шәрифҗан образы | 1 | катнаш | Әсәрнең тормышны киң колачлавы, сюжет-композициясе белән роман-эпопеяны хәтерләтүе. 30 нчы елларга кадәрге чорда татар халкының язмышын сурәтләү, Шәрифҗанның эш-хәрәкәте. | Әсәргз анализ | Әсәрнең эчтәлеген һәм төзелешен анализлый белү | Шәрифҗан образына характеристика язарга |  |
| 38 | “Онытылмас еллар” трилогиясенен өйрәнүне дәвам итү | 1 | катнаш | Аерым типик характерлар иҗат итүдә әсәрнең әдәби процесстагы урыны: революцияне кабул итү һәм бәяләүдә кайбер кимчелекләре | Образларга характеристика | Образларга характеристика бирә белү | Дәреслекнең 231 нче битендәге сораулар-га җавап әзерләргә |  |
| 39 | **Мәхмүт Хәсәновның** тормыш һәм иҗат юлына күзәтү ясау. “Язгы аҗаган” романын өйрәнә башлау. | 1 | Яңа теманы аңлату | Язучының тормыш юлы һәм иҗат үзенчәлекләре. Аерым әсәрләренә күзәтү ясау.  “Язгы аҗаган” романы: жанры, төзелеш үзенчәлекләре, андагы вакыйгалар. Әсәрдәге өч сюжет сызыгы: 1)«Яңа нефть ятмаларының перспективасын билгеләү, матди базасын тикшерү, Кама буенда нефть һәм газ чыгару идарәсе төзү мәсьәләсен хәл итәргә дип килгән» комиссия эшенә бәйле. Әлеге комиссия составына өлкә газетасының махсус хәбәрчесе буларак кертелгән Фәйзи башка сюжет сызыкларын тоташ­тырып, ачыклык кертеп, урыны белән бәя биреп тора. 2) Газиның гыйбрәтле язмышы 3) Иргали, аның гаилә тормышы тасвирлану. | Әсәрнең эчтәлеген кыскача сөйләү | Әсәрне уку, эчтәлеген аңлау, төзелеш үзенчәлекләрен күрсәтә белү | Әсәрне укырга, Гази тормышына бәйле сюжет сызыгын җентекләп сөйләргә әзерләнеп килергә |  |
| 40 | Романдагы образлар системасы. Гази образы | 1 | катнаш | Газигә бәйле вакыйга-күренешләрне күзәтү, әлеге геройның һәм аның белән бәйле ешеләрнең эш-хәрәкәтләрен, характерларын билгеләү аша әсәр эчтәлеген ачу | Образларга характеристика | Гази образына характеристика бирә белү | Иргалигә бәйле вакыйга-күренешләрне кабатлап килергә |  |
| 41 | Иргали образы | 1 | катнаш | Иргали тормышына, аның белән бәйле кешеләрнең эш-хәрәкәтләренә күзәтү ясап, аның характер сыйфатларын билгеләү, тормышта яшәү мәгънәсе, әлеге геройга автор салган йөкләмә | Образларга характеристика | Иргали образына характеристика бирә белү | “Гази – аяныч язмышлы шәхес” яки “Иргали – хезмәт кешесе” дигән темаларга инша язырга |  |
| 42 | **Дәрестән тыш уку**  М. Хәсәновның “Язгы аҗаган” | 1 | Дәрестән тыш уку | М. Хәсәновның “Язгы аҗаган” әсәрендәге сталинизм заманын сурәтләүдә яңа караш, совет системасының гаделсезлеген ачу |  | Әсәргә үз мөнәсәбәтеңне белдерә белү |  |  |
| 43 | **Әмирхан Еникинең** тормыш юлы һәм иҗат үзенчәлекләре | 1 | Яңа теманы аңлату | Тәрҗемәи хәле һәм иҗаты. Әдипнең 7 нче сыйныфта өйрәнгән әсәрләрен искә төшерү. Ә.Еникинең сугыш чоры хикәяләре. Алардагы психологик бизәкләр, гади кешенең эчке кичерешләрен дөрес һәм тәэсирле сурәтләү, детальләр төгәллеге. 50 нче, 60-80 нче еллар иҗаты. | Биографияне сөйләү | Язучының хикәяләр остасы икәне күрсәтә белү | “Әйтелмәгән васыять” хикәясен укырга |  |
| 44 | “Әйтелмәгән васыять” хикәясенең сюжеты. | 1 | катнаш | Авторның халык мирасына һәм аны үзләрендә йөртүчеләргә хәзерге мөнәсәбәтне яктырту үзенчәлекләре. Халыкның гореф-гадәте, туганлык җепләренең изге­леге, кеше күңеленә игътибарның җитмәве кебек сыйфатлар­ның калку итеп куелуы. Болардан чыга торган төп фикер. | Эчтәлекне сөйләү | Әсәрнең эчтәлеген аңлау, язучы әйтергә теләгән төп фикергә үзеңнең мөнәсәбәтеңне белдерә белү | “Безнең гаиләдәге кадерле ядкарьләр” темасына кечкенә генә иҗади эш (сөйләү, күрсәтү яки телдән сурәтләү) |  |
| 45 | Хикәядә образлар системасы | 1 | катнаш | Акъәби образы, аның халык намусын һәм рухи дөньясындагы сафлыкны гәүдәлән­дерүе. Ананың балаларына мөнәсәбәте, күңел җылылыгы, сиз­герлеге, яңа йола-тәртипләрне аңларга омтылуы, үз күңелендә электән урнашкан, канына сеңгән гадәтләрнең замана тудыр­ган яңалыклар белән каршылыкка керүе.  Кылган образы. Хикәядә Миңлебай карт әйткән соңгы сүзләр­нең эчке мәгънәсе. Учак образы. | Образларга характеристика | Геройларга характеристика бирә белү | Акъәби образына характеристика |  |
| 46 | **Мөхәммәт Мәһдиевнең** тормыш юлы һәм иҗаты | 1 | катнаш | Язучының тормыш юлы, шәхесе, әдәбиятка килүе. Иҗатының үзенчәлеге. Әсәрләре турында мәгълүмат бирү. Аларда сугыш алды, сугыш һәм сугыштан соңгы елларда татар авылы тормышын чагылдыру. Милли-этнографик материалга байлык, сәнгатьчә детальләрнең төгәл һәм мәгънәле булуы, җанлы характерлар тудырудагы роле. | Сорауларга җавап бирү | Язучы иҗатының үзенчәлекләрен күрсәтә белү | “Бәхилләшү”  повестеннан өзекләр укырга |  |
| 47 | “Бәхилләшү” повестеның идея-эстетик үзенчәлекләре.  I бүлеккә анализ | 1 | катнаш | Бүлеккә исем бирү, тексттагы вакыйга-күренешләрне билгеләү, һәркайсын аерым карау. | Әсәргз анализ | Әсәргә анализ ясый белү | I бүлек турындагы фикерләрне язып килергә |  |
| 48 | “Бәхилләшү” повестеның идея-эстетик үзенчәлекләре.  IX бүлеккә анализ | 1 | катнаш | Дәрдемәнднең 10 нчы сыйныфта тел турында өйрәнгән шигырләренен эпиграф итеп алып, әлеге бүлек белән бәйләп алып бару. Әсәрнең үзенчәлеге, автор стиле. | Иҗади эш | Әсәрнең үзенчәлеген күрсәтә белү | “М. Мәһдиев иҗатының халыкчанлыгы” яисә “Яшьлеген са-гынучы әдип” дигән темаларның берсе буенча дәфтәрләргә тезислар язып килергә |  |
| 49 | **Дәрестән тыш уку** М.Мәһдиев. “Торналар төшкән җирдә” | 1 | катнаш |  | Эчтәлекне сөйләү |  | Сез туган авылыгызны, аның кешеләрен ничек сурәтләр идегез? Кыскача иҗади эш |  |
| 50 | **Нурихан Фәттахның** иҗаты турында белешмә | 1 | Яңа теманы аңлату | Әдипнең тормыш юлы. Киңкырлы иҗаты. Н.Фәттахны тарихыбыз белән кызыксынуга этәргән алшартлар. |  | Әдипнең тарихи темага мөрәҗәгать итүенең төп сәбәпләрен күрсәтә белү | Н.Фәттах “Ител суы ака торур” романын укырга |  |
| 51 | “Итил суы ака торур” романының сюжет-композициясе | 1 | катнаш | Әсәрдәге Бөек Болгар дәүләте төзелү һәм шул заман кеше-ләренең язмышы.Болгар дәүләте тормышын, кабиләләр тартышын, гореф-гадәтләрен, йолаларын, сәүдә, мәдәният, дин мөнәсәбәтләрен, геройларның хисләрен тасвирлау. Сюжетка киеренкелек, җанлылык бирүдә Тотыш холкының роле. Ыруларның көнкүреше, яшәү рәвеше. | Эчтәлекне сөйләү | Әсәрнең жанр үзенчәлеген билгели белү | Әсәрнең исеменә салынган мәгънәне аңлаткан урыннарны кабатлап килергә |  |
| 52 | Романның идея-проблематикасы. Әсәрдәге образлар | 1 | катнаш | Әсәрдә күтәрелгән төп проблемалар. Вакыйгалар үсешен тәэмин иткән конфликтлар. Әсәрдәге образларга характеристика бирү. Әсәрнең сәнгатьчә эшләнеше. | Образларга характеристика | Төп конфлектларны, аларның характерын билгели белү. Әсәрдәге геройларга характеристика бирү. | “Үз халкыңны үз ит-сәң, ят халыкка кол булмассың” гыйба-рәсен әлеге әсәргә бәйләп аңлатырга |  |
| 53 | **Мөсәгыйть Хәбибуллин** иҗаты белән танышу | 1 | Яңа теманы аңлату | Язучының тормыш сәхифәләре, иҗатына хас гомуми үзенчәлекләр: халкыбызның ерактагы тарихына, чагыштырмача аз билгеле булган борынгы дәверләргә беренчеләрдән булып мөрәҗәгать итүче, иҗатының милли эчтәлек белән сугарылуы һ.б. | Характеристика бирү | Язучы иҗатында төп тематик юнәлешләрне күрсәтеп характеристика бирә белү | “Атилла” романыннан өзекне укырга |  |
| 54 | “Атилла” романында борынгы бабаларыбыз тарихы | 1 | катнаш | Романның язылу тарихы. Әдип файдаланган чыганаклар. Әсәр сюжетына салынган вакыйгалар. Романда ярдәмче сюжет сызыклары | Әсәргә анализ | Әсәрнең эчтәлеген анализлый белү | Романнан өзекләрне укырга, план төзергә |  |
| 55 | “Атилла” романыннан өзек. Атилла хан образы | 1 | катнаш | Рим һәм Византия империяләрендә гуннарны бәяләү һәм авторның бу карашның дәрес түгеллеген аңлатуы, илчеләр белән әңгәмәдә Атилланың характеры ачылу, гуннарның Европага алып килгән яңалыгы, гуннарның тышкы сәясәте, гуннар һәм гепидларның туганлашуының нигә кирәк булуы, мәхәббәткә һәм зарурияткә бәйле Атилла уйлары, Атилланың вакытсыз үлеменә китергән сәбәпләр. | Образларга характеристика | Атилла образына характеристика бирә белү | Дәреслектән “Атилла” романы турындагы мәкаләне укырга һәм сорауларга җавап әзерләргә |  |
| 56 | **Дәрестән тыш уку**  М. Хәбибуллин. “Кубрат хан” | 1 | Дәрестән тыш уку |  |  |  | Укып бетерергә |  |
| 57 | **1960-2000 нче еллар драматургиясе.** | 1 | Яңа теманы аңлату | Бу еллардагы хәбәрдарлык һәм демократия күренешләренең уңай тәэсире нәтиҗәсендә татар драматургиясендәге җитди үзгәрешләр. Яңа иҗат көчләр килү. Тема төрлелеге. | Конспект төзү | Шушы чорда иҗат иткән авторларны һәм аларның әсәрләрен атый белү | Дәреслекнең 394 нче битендәге срауларга җавап әзерләргә |  |
| 58  59 | **Хәй Вахит.** Иҗаты турында белешмә.  “Беренче мәхәббәт” драмасының төп тема-проблемасы, сюжет-композиция үзенчәлеге | 1  1 | катнаш | Драматургның тормыш юлы, иҗатының әһәмияте. Әдипнең драмаларының, бигрәк тә комедияләренең юморга бай булулары, җыр-музыканың оста бәйләнеп китүен характерлау.  Әсәрнең эчтәлегенә салынган вакыйгалар тезмәсе. Әсәрдә яшьләр темасын чагылдыру үзенчәлекләре | Биремнәрне үтәү | Драманың төп темасын һәм проблемасын күрсәтә белү | Әсәрне укырга, сорау-биремнәргә җавап әзерләргә |  |
| 60 | Драмада образ-характерлар | 1 | катнаш | Төп образларга характеристика бирү, алар аша, драманың төп идеясын, автор позициясен билгеләү | Образларга характеристика | Төп образларга характеристика бирә белү | Мәхәббәтне мин ничек аңлыйм? Иҗади эш башкарырга |  |
| 61 | **Туфан Миңнуллин.**Иҗаты турында белешмә. | 1 | катнаш | Тормыш юлы. Драмага килү юлы. Әсәрләренең тема һәм жанр ягыннан төрлелеге. Драматургның иҗат үзенчәлекләре. Татар театр сәнгатен үстерүдә Т.Миңнуллин драматургиясенең роле |  | Драматургның әсәрләрен тема һәм жанр ягыннан төркемли белү | “Үзебез сайлаган  язмыш” драмасыны укырга |  |
| 62 | “Үзебез сайлаган  язмыш” драмасының сюжет-композициясе | 1 | катнаш | Әсәрдә мәктәп тормышының һәм укытучылар образларының бирелеше. Экспозиция, төенләнеш, хәрәкәт үстерелеше, кульминация ноктасы, чишелеш. | Эчтәлекне сөйләү | Әсәрнең төп конфликтын билгели белү | Геройларның харак-терларын ачыкларга ярдәм иткән урыннарны тексттан табып билгеләргә |  |
| 63 | Төп геройларның характер үзенчәлекләре | 1 | катнаш | Илгиз Туктаров образы. Мөнирә образы. Укытучылар Нариман, Нурия һәм Фасилның өч төрле позициядә бирелеше. Динә һәм Рамил образларына бәйле драматург күтәргән мәсьәләләр. | үз бәяңне бирә белү | Туктаров образына үз бәяңне бирә белү | Бер-ике образга язмача характеристика бирергә |  |
| 64 | **Балалар әдәбияты** | 1 | Яңа теманы аңлату | Татар балалар әдәбиятына күзәтү. Төп тема һәм проблемалар. Балалар әдәбиятының төрләре. Бүгенге татар балалар әдәбиятының төп иҗат көчләре. Җ. Тәрҗеманов, X.Халиков, Җ. Дәрзаман һ. б. әсәрләре. Төп тема һәм проблемалар. Сурәтләү объектының мәктәп тормышын­нан, пионер оешмаларындагы вакыйгалардан гаилә хәлләренә, бала яки яшүсмернең эчке дөньясына авыша баруы. Балалар әдәбиятында проза жанрының, бигрәк тә тарихи проза-ның яңа әсәрләр белән баюы.Сурәтләүдә маҗаралылыкка киң урын бирелү. | Конспект төзү | Балалар әдәбиятын төрләргә бүлә белү, балалар язучыларын атый белү | Шигырь, хикәя, я әкият язып карарга |  |
| 65 | **ШәүкәтГалиев,**  **Роберт Миңнуллин** иҗатлары. | 1 | катнаш | Шәүкәт Галиев иҗатына күзәтү. Аның шигырьләрендә кеше һәм шәхес буларак формалашу процессындагы катлаулы мөнәсәбәтләрнең чагылышы.  Роберт Миңнуллин иҗатына күзәтү. Аның балалар поэзиясен үстерүдәге эшчәнлеге. Шигырьләрдә темалар, образларның бирелеше. | Шигырьгә анализ | Балалар шагыйрьләренең иҗат үзенчәлекләрен күрсәтә белү | Берәр шигырьгә анализ |  |
| 66 | **Бәйләнешле сөйләм үстерү**  Яраткан язучым | 1 | Бәйләнешле сөйләм үстерү |  | Үз фикереңне белдерү |  | Иҗади эш |  |
| 67 | **Әдәби тәнкыйть** | 1 | Яңа теманы аңлату | Әдәби процессның юлдашы буларак әдәби тән­кыйть. Соңгы еллар тәнкыйтендә актив эшләүче Мәхмүт Хәсәнов, Рафаэль Мостафин, Флүн Мусин, Азат Әхмәдуллин, Фоат Галимуллин, һ. б. | Конспект төзү | Әдәби **тәнкыйтьнең** максаты нинди, бүгенге көндә бу өлкәдә эшләүчеләрне белү | 457 нче биттәге сорауларга җавап әзерләргә |  |
| 68 | **Йомгаклау** | 1 | йомгаклау | Совет чорында татар әдәбияты узган юл: табышлар һәм югалтулар. Әдәбиятның сәнгатьчә дөреслеккә ирешү юлында ныгый баруы |  | . Халыкның рухи һәм акыл хәзинәсен саклау һәм үстерүдә татар әдәбиятының роле күрсәтә белү. |  |  |
| 69 | **Резерв дәрес** | 1 | кабатлау | Үткәннәрне кабатлау |  |  |  |  |
| 70 | **Резерв дәрес** | 1 | кабатлау |  |  |  |  |  |

**Кулланылган әдәбият**

1 .Заһидуллина Д.Ф., Закиржанов Ә.М., Т.Ш. Гыйләҗев. Татар әдәбияты. Теория. Тарих. К.: "Мәгариф" нәш-ты, 2004

*2.* Хатипов Ф.М. Әдәбият теориясе. К.: ТКН, 2000.

3. Яхин А.Г. Әдәбият дәресләре. К. "Мәгариф", 2003

4. Рус мәктәбендә укучы татар балаларьша ана телен һәм әдәбиятын укыту программасы. (1-11 сыйныфлар) К.: "Мәгариф" н-ты, 2003.

5. Ф.М.Мусин, З.Н.Хәбибуллина, Ә.М.Закирҗанов. Татар әдәбияты. Рус телендә урта гомуми белем бирүче мәктәпнең 11 нче сыйныфы өчен дәреслек -хрестоматия (татар балалары өчен). - Казан: "Мәгариф" нәшрияты, 2006

**Татар әдәбияты дәресләрендә кулланыла торган чаралар:**

1 .Заһидуллина Д.Ф., Закирҗанов Ә.М., Т.Ш. Гыйләҗев. Татар әдәбияты. Теория. Тарих. К.: "Мәгариф" нәш-ты, 2004

2. Хатипов Ф.М. Әдәбият теориясе. К.: ТКН, 2000.

3. Яхин А.Г. Әдәбият дәресләре. К. "Мәгариф", 2003

4. Рус мәктәбендә укучы татар балаларына ана телен һәм әдәбиятын укыту программасы. (1-11 сыйныфлар) К.: "Мәгариф" н-ты, 2003.

5. Ф.М.Мусин, З.Н.Хәбибуллина, Ә.М.Закирҗанов. Татар әдәбияты. Рус телендә урта гомуми белем бирүче мәктәпнең 11 нче сыйныфы өчен дәреслек -хрестоматия (татар балалары өчен). - Казан: "Мәгариф" нэшрияты, 2006

6. Галиуллин Т.Н. Шигърият баскычлары. К.: "Мәгариф", 2002.

7. Җәләлиева М.Ш. Әдәбиятыбызның жырлы чишмәләре. К.: "Мәгариф", 2001.

8. Җәләлиева М.Ш. Әдәбиятта тойгы катламнары. К.: "Мәгариф", 2005. 9.3аһидуллина Д.Ф. Яңа дулкында. К.: "Мәгариф", 2006.

10. .Программа буенча каралган язучыларның әсәрләре

11. «Татарстан яшьләре» , «Шәһри Чаллы» газеталары, «Мәйдан», «Казан утлары» журналлары